Звонимир Кавурић (1901 — 1944), архитекта и учесник Народноослободилачке борбе.

Биографија 
Рођен је 28. децембра 1901. године у Загребу. По занимању је био архитекта и ликовни уметник. Студирао је архитектуру у Загребу, радио у Прагу и Паризу, а од 1934. године деловао је у Загребу у градском грађевинском уреду. Постигао је велике успехе у већем броју конкурсних радова и извео неколико значајних остварења, попут зграде Бановине у Сплиту или куполе Мештровићева павиљона на данашњем Тргу жртава фашизма у Загребу. Био је и члан лево оријентисане ликовне групе "Земља".

У окупираном Загребу радио је на стварању народноослободилачких одбора и био секретар НОО-а Загреба. Ухапсиле су га и обесиле усташе са још девет антифашиста 5. октобра 1944. године у Запрешићу, покрај Загреба.

Литература 
 Стипе Угарковић, др. Иван Очак, Загреб град херој: спомен-обиљежја револуцији. "Аугуст Цесарец", Загреб 1979. година.
 Прилог за биографију архитекта Звонимира Кавурића (1901—1944)

Рођени 1901.
Умрли 1944.
Загрепчани
Хрватски архитекти
Југословенски партизани
Сахрањени на гробљу Мирогој у Загребу